mteb/NusaParagraphTopicClassification huggingface dataset:
Sepeda statis yang merupakan salah satu alat olahraga di Gym memiliki manfaat yang kagak berbeda jauh dari pade olahraga sepeda pade umumnye. Siape aje bisa melakukan olahraga ntu untuk meningkatkan kebugaran tubuh atau bahkan membantu menurunkan berat badan. Dikutip dari Harvard Health, bersepeda statis selama 30 menit membakar 252 kalori pada orang dengan berat badan 70 kg. Dibandingkan dengan bersepeda di luar ruangan, sepeda statis juga terbilang lebih nyaman dan aman. Kite bisa berolahraga sambil mendengarkan musik atau menonton TV. Berolahraga di rumah bisa kite jadikan alternatif apabila kondisi luar ruangan kurang kondusif, misalnye lalu lintas kendaraan bermotor yang padat dan tingkat polusi udara yang tinggi. Saat berolahraga, selalu pastikan kite menggunakan pakaian dan sepatu olahraga yang nyaman untuk mengurangi risiko cedera.
Kebab ntu salah atu gegaresan nyang aselnye dari negare presiden Erdogan, Turki. Gegaresan nyang atu eni udeh mererod dimane-mane, udeh banyak nyang jual di Indonesia. Biasenye kalo di mari mah kebab nyang dijual make roti tortila. Hargenye nyang kejangkau kisaran cebanan ama rasenye nyang sedep bikin eni gegaresan didemenin orang-orang. Buat isiannye biasenye make daging sapi cacah nyang dibikin bulet ama macem-macem sayuran. Lebih sedep lagi kalo ditambain saos pedes kalo kaga saos tomat ama mayones nyang pulen. Emang bener sedepnye eni gegaresan kaga perlu diraguin lagi. Karang-karang eni udeh make isian laen kaga tibang isi daging sampi ama kambing aje, banyak kreasi laen sesuai selera. Misalnye jamur, ayam, ikan, dan laen-laen.
Buat orang tua, jangan larang anaknye punya hoby, kalo emang die demen trus kaga menyimpang ya didukung aja. Soalnye kan kasianan anak mesti nurut mulu ama keinginan orang tua, kasian dia kaga bisa nikamtin dirinya sendiri. Ngerinye malah berontak die pas gede, tapi kalo anak dikasih kepercayaan die bakalan tanggung jawab kok. Sebelum die milih dan kite dukung, kite harus kasih pengertian kalo mau milih sesuatu harus konsisten. Konsisten dalam artian die tuh jalanin bener-bener trus juga jangan karna die ngikut-ngikut temen. Kalo emang bener-bener ama hobynye trus kite dukung pasti bakalan jadi prestasi dah dikemudian hari, tugas kite sebagai orang tua ya paling ngawasin ama dukung aja dah.
Buah jamblang atawa duwet punye bentuk lonjong rada bulet, mirip banget ama buah anggur. Bedanye, warna jamblang ungu tue yang lebih tue dari pade ungu anggur. Jamblang biasanye ngegerombol ama numpuk pas masih nempel di poon. Buahnye ampir kagak punye tangkai tapi die nemplok sepanjang ranting di belakang daun. Jamblang bakal jadi ijo pas pertame kali muncul. Saban hari warnanye bakal berubah jadi merah muda terus akhirnye ungu tua. Ukuran buahnye sekitar satu ampe dua setengah sentimeter. Daging buahnye berwarna kuning keabu-abuan, putih, atawa ungu pucet. Buahnye punye satu biji yang lumayan gede, sekitar satu ampe dua sentimeter rada lonjong tapi lancip juga. Bijinye eni kagak bisa dimakan langsung, rasanye rada pait. Tapi, bise diolah lagi bakal jadi produk laen nyang berkhasiat buat obat.
Ayè paling dêmên amè olahan udang nyang digorèng têpung. Sêlaèn rasènyè sêdêp, carè ngêjènyè jugè gampang. Pêrtamè, buang kulit amè kêpalè udang ampè rêsik, tinggalin sêdikit kulit di buntutnyè ajè. Abis ntu, cuci udang amè aèr ngalir, tirisin. Balur-balurin udang amè pêrêsan jêruk nipis, têrus antêpin sêkitar sêpulu mênit. Sêlanjutnyè, campur têpung têrigu, têpung bêras, amè têpung bumbu. Cêlupin udang kê adonan têlor nyang udèh dikocok barêng garêm, têrus gulingin kê campuran têpung. Angkat, têrus cêlupin lagi kê dalêm têlor. Bêrikutnyè, gulingin udang kê têpung roti ampè kêtutup ratè. Panasin minyak, têrus gorèng udang ampè kuning kêcokêlatan. Angkat udang, tirisin. Udang gorèng têpung siap buat disantêp.
Kabar baèk datêng dari gêlaran Olimpiadê 2024. Paris Organizing Committee for the 2024 Olympic and Paralympic Games (COJOP2024) rêsmi ngêbukè pênjualan tikèt Olimpiadê Paris. Tahap pêrtamè pênjualan dimulè padè 1 Dèsèmbêr 2022 ampè 31 Januari 2023. COJOP2024 ngasih kêsêmpêtan bagi parè pênggêmar pêranti ngamanin tikèt sêbagè antisipasi tingginyè pêrmintèan jêlang pèsta olahragè têrgêdé paling prèstisius sêduniè nyang digêlar padè 26 Juli ampè 11 Agustus 2024. Tikèt nyang dijual buat sêmuè lokasi olimpiadê, kêcuali sêlancar amè upacarè pêmbukèan. Bagi parè pênggêmar nyang têrtarik nyaksiin pêrtandingan olimpiadê sêcarè langsung bisè mulè ngêdaptarin diri liwat situs https://tickets.paris2024.org pêranti masup dalêm sistêm undian. Nyok, kitè dukung jugè atlèt-atlèt Inonèsia nyang bakal bêjuang di Olimpiadè Paris êni!
Senjata tradisional Badik Raja adalah jenis badik dari daerah Kajuara, di Kabupaten Bone. Masyarakatnye sekitar percaya bahwa badik yang bernama lain Gencong Raja ntu dibuat oleh mahluk halus, maka kagak heran ada kekuatan magis di senjata ini sangat tinggi. Badik Raja berukuran agak besar dengan panjang antara 20 – 25 cm. Badik Raja bentuknye mirip seperti Badik Lampo Battang dengan bilah membungkuk dan perut bilah yang membesar. Badik jenis ntu dibuat dari bahan logam berkualitas tinggi, dan dilengkapi dengan pamor indah di bagian hulunye, seperti pamor timpa laja atau pamor mallaso ancale. Seperti namanye, senjata tradisional Sulawesi Selatan ntu pada zaman dahulu sering dipakai oleh para raja-raja Bone untuk membela diri dan melawan musuh.
Gêrèja Katêdral mêrupakan salèh atu bangunan cagar budayè nyang adè di Jakarta. Secarè umum bangunan Gêrèja Katêdral bêciri Eropa dêngan gayè nèo gotik. Dibangun amè arsitèk bêrnamè Ir. M.J. Hulswit, bangunan êni dilêngkêpin amè daon pintu nyang ngêjulang tinggi amè banyak jêndèla. Jêndèla-jêndèla ntu dihiasin amè lukisan nyang ngêdantain pêristiwè jalan salib nyang pêrnèh dialamin Yèsus Kristus. Pas di bawèh lukisan ntu, di bagian kanan amè kiri gêrèja adè bilik-bilik nyang dipakè sêbagè têmpat buat pêngakuan dosè. Têrus di bagian dêpannyè adè altar suci nyang dikasih dari Komisaris Jêndêral Du Bus de Gisignies. Di dalêm gêrèja jugè adè pêrpustakèan amè musèum nyang ngêdantain sêjarèh pênyêbaran Katolik di Jakarta.
Daristadi kita ngeliatnya kebanyakan yang dagang barang udah jadi. Maksudnya, ada ujud barangnya yang didagangin. Nah, usaha bisa macem-macem. Udah banyak juga sekarang orang yang dagangin atawa usaha di bagian jasa. Jadi, kemampuan kita bakal dipake. Misalnya, kayak disen. Kalo disen yang tadi sih, emang udah jadi gambar, terus hasil gambarnya dijualin. Bisa juga, kita belom bikin disennya. Ada orang yang mau bikin apaan gitu, minta gambarin ama ahli disen. Nah, ini usaha jasa. Jia ngejual kemampuannya jadi disener. Selaen itu, ada juga orang yang jago moto-moto. Kalo gitu, bisa dagangin jasanya jadi fotografer. Banyak orang yang nikahan atawa lamaran sekarang udah ngebutuhin banget fotografer ini.
Bagian fisik laennya yang kudu kita cek itu fitur tambahannya kayak resolusi kamera, ketahanan batre, ama fitur laennya itu ngepas ama yang kita perluin apa kagak. Sayang banget kalo kita demen foto-foto terus dapet kamera hape yang kurang pas resolusinya. Nah, soal batre juga penting banget buat hape yang sering dipake seharian. Misal, kita lagi jalan-jalan, mau foto-foto kameranya cakep ama memorinya cukup, tapi pas lagi dipake hapenya cepet mati. Kalo kayak gitu jadi sayang banget. Selesai ngecek fisik hape bagian dalem ama luar, kita bisa cek bagian lainnya. Pertama, kita cek garansinya. Ini perlu banget kita lakuin. Biasanya, produk hape ini ngasih garansi 1 taun, pas abis kita beli. Selaen garansi, ini juga kagak kalah penting. Kita kudu idep liat harga hape-hape andorin. Soalnya, sekarang udah banyak hape yang mantep, tapi harganya juga bisa maklumin kantong kita.
Pas mata pelajaran olahrage lagi bagian ngasi materi, Pak Guru nanye ke atu kelas, olahrage ape nyang jadi paporit mereka. Walopun Doel ngikut ekskul basket, tapi ade atu olahrage nyang sebenernye selalu pengen Doel coba. Makanye, Doel ngejawab, "Nyelem, Pak!" Terus, mukenye Pak Guru langsung ebilah. Kate Pak Guru, enoh cabang olahrage masuk ke kategori olahrage ekstrim ternyate. Buat nyang kagak ngarti, olahrage nyelem enih beda ame berenang. Kalo berenang, pan, biasanye cuman di kolam buatan aje, ye. Nah, kalo nyelem enih lebih ke alam (laut), ato emang biasanye lebi dikenal sebage kegiatan ato olahrage diving. Nyelem kagak bise sembarangan, soalnye emang butuh sertifikasi khusus. Buat alat-alatnye juge lumayan ribet, begantung ame seberape dalem laut nyang mau diselem, ame tujuan nyelem mao ngapain. Terus, begitu dijelasin soal nyelem enih ame Pak Guru, si Doel malah makin demen. Ntar coba bilang ke Enyak kali, ye?
Kalo menurut aye nih beli mesin cuci juga mesti tau kegunaannye, jangan sampe kaya aye beli mesin cuci biasa tapi buat buka usaha laundry ya kaga kuat. Sebelumnye kite tuh harus tau kebutuhan kite apa, trus kite bisa cari tau dulu tuh nyang cocok buat kebutuhan kite nyang mana. Soalnye kadang tuh spg nyang jualinnye juga kaga paham ama apa nyang die jual, kaga mgebantu sama sekali dah. Jadi, kite sebagai pembeli harus lebih pinter, pengetahuan kite harus di atas mereka biar kaga di kalah-kalahin dah tuh. Sebenernya ini tuh berlaku buat beli alat elektronik apa aja si, jadi jamgan ampe kite nyesel pas udeh beli.
Liburan semesteran ginih, Doel gabut bangat. Mao maen, tapi temen-temennye banyak nyang kagak bise bae. Akhirnye, kerjaannye cuman nyekrol media sosial aje saban ari. Ujug-ujug, enoh algoritme ngasi die unjuk pideo orang bikin gelang, kalung, ame cincin lucu-lucu dari beads ato manik-manik. Doel inget masi nyimpen banyak buat mate pelajaran prakarye waktu enoh. Die nyengir. Daripade gabut, mending bikin begituan, batinnye. Die buru-buru ngumpulin bahan-bahannye: manik-manik, benang elastis, ame gunting. Care buatnye ngikutin bae di pideo-pideo nyang tadi die tongton. Kagak kerase, 3 jam ude berlalu. Doel puas ndiri gegara bisa ngasilin due cingcin, atu gelang, ame atu kalung. Terus die ngambil gawaenye, abis ntu dipoto ala-ala biar kalo kate anak karang, mah, estetik gonoh. Di buka lah ntu aplikasi WhatsApp, abis ntu buka grup RT rumahnye. Bari ngirim poto nyang tadi, Doel ngepromosiin biar anak-anak wedon tetangganye pade beli. Lanang juge kagak ngape, sih. Doel pun seneng bari nunggu cuan dateng.
Sêmuè pêralatan nyang bêpungsi buat pênanganan kêbakaran utan kudu kêpênuhin amè sêlalu siap. Hal êni dimaksudin buat ngêgasikin prosès pêmadêman amè èpakuasi kalo têrjadi kêbakaran utan atau lahan. Pênanganan nyang gasik amè têpat bakal ngêbantu ngurangin kêrugian nyang gêdé. Ngêjè têmpat pênampungan aèr padè bêbêrapè kawasan nyang bêpêluang têrjadi kêbakaran jugè dipêrluin. Hal êni mêrupakan carè nyang èpèktip karna kêtêrsêdièan aèr nyang dêkêt bakal ngêbantu ngêgasikin prosès pêmadêman amè èpakuasi. Sêlaèn ntu, pêrlu jugè masang alarêm pêringêtan pêranti ngasih tandè wayah têrjadi kêbakaran. Alarêm êni dimaksudin pêranti mêringêtin pênjagè utan atau sukarèlawan nyang adè di sêkitar biar sigrah ngêlakuin pêmadêman amè èpakuasi dini sêhinggè kêbakaran utan amè lahan kagak ampè ngêrambèt atau nyêbar kêbangêtan jauh.
Kamaren tuh abis sholat shubuh biase kite dengerin kuliah shubuh. Nah pembahasannya tuh gimana kite bisa masuk surga. Salah satu caranye tuh dengan berbakti ama suami. Muliakan suami kite, ikutin perintahnye tapi selama kaga dilarang ama agama. Hargain tuh perasaan suami, ngertiin kalo suami tuh cape kite juga jangan tambah masalah die. Kalo kite marah nada bicara kite tuh kaga boleh lebih tinggi dari nada suami. Terus kalo kite mau pergi tuh juga harus izin ama suami, kalo udeh dibolehin pergi baru kite boleh pergi, kalo kaga ya jangan sekali-kali. Kalo suami kite udah ridho sebenernye langkah kite ke surga juga kayanya mudah banget, cuma semua harus didasarin ama rasa ikhlas.
Pengen nonton bioskop biar tenang ama nyaman, kite juga mesti tau teus ikutin tuh aturannye. Aturan pertama tuh matiin bunyi hp, karna kalo ada chat ato telpon masuk tuh suaranye kaga ganggu orang laen nyang lagi nonton. Kedua, jangan tuh rekam-rekam pelem pake hp ato kamera, soalnye nanti cahayanye tuh ganggu karna kan nonton pelem mestinya gelap. Ketiga, jangan tuh tendang kursi ato ga naekin kaki ke kursi depan, soalnye tuh bakal ganggu banget orang nyang duduk di depan kite. Keempat, kalo mao nonton tuh ada baenya jangan bawa bayi karna sewaktu-waktu tuh bayi nangis pan kite bisa ganggu puluhan penonton nyang laen. Kalo kite mau nyaman ditepat umum, ada baenya kite juga harus bisa bikin orang laen disekitar kite tuh nyaman.
Selaen orang tua, sebenernye ade lagi nyang harus kite perhatiin. Kaga boleh tuh kite cuek kalo ngeliat mereka kesusahan. Kalo kite punya rejeki lebih, itu nyang didahuluin ya bantu keluarga. meskipun kite gedeg ato begimana juga kite kudu wajib bantu keluarga. Sebenernya di sini aye agak perang batin, ya nginget kalo keluarga tuh kaga semua sama. Banyak nyang sifatnye egois ama mau menang sendiri. Cuma dari situ kite belajar, kalo pun kite bantu trus pas die seneng kaga inget, semua kebaikan tuh pasti balik lagi ke kita, jadi kaga perlu tuh khawatir kalo kite udeh baik die kaga ada timbal balik.
Kaga semua daerah punya oleh-oleh nyang khas, cuma kalo kite tau hal itu ada baenya kite ciptain tuh apa nyang disediain alam supaya dikenal banyak orang. Nah, kite mulai cari tau nih ape si nyang belom ada di daerah mana pun tapi bahan bakunye tuh kaga perlu di cari jauh-jauh. Nah, kite bisa libatin tuh masyarakat nyang punya ide tapi belom tau ngasih masukan idenya ke mana. Dari situ, kite tau pan peran pemerintah tuh penting, bukan cuma itu aja, sumber daya manusia pan jadi maksimal kalo ada oleh-oleh khasnye. Banyak sebenenye nyang bisa dimanfaatin, tinggal kite nih sebagai manusia mau gerak apa kagak.
Pêrabotan dapur mèrêk Pyrex didêmênin orang karna punyè bahan kacè kualitas tinggi. Supayè pêrabotan masak Pyrex têtêp awèt, êlu kudu baè-baè ngêjagènyè. Carè pêrtamè, rêndêm Pyrex makè aèr angêt sêudèh dipakè. Aèr angêt bisè ngêbantu ngêrêsikin lêmak amè minyak nyang nèmplok. Kêduè, kumbah Pyrex makè sabun nyang alus. Tètèsin sabun sêdikit ajè karna biasènyè kotoran padè kacè lêbih gampang dirêsikin. Kêtigè, campurin sodè kuè amè aèr buat ngêrêsikin nodè-nodè nyang susèh diilangin. Kêêmpat, bisa juga makè campuran cuka amè aèr. Lakuin saban duè ampè 4 minggu sêkali supayè Pyrex têtêp kinclong. Kêlimè, makè alkohol 70% dêngan carè disêmprotin kê sêluruh bagian Pyrex, usap makè topo rêsik, antêpin dalêm suhu ruang ampè kêring, abis ntu kumbah makè aèr ampè rêsik.
Pisang epe adalah ganyeman yang merupakan salah satu ganyeman khas Makassar yang sering dijajakannye sebagai streetfood atau ganyeman di pinggir jalan. Dalam bahasa Makassar, epe berarti dijepit. Penamaannye ntu berdasarkan cara membuatnye ntu ganyeman pisang, pisangnye ntu dimasaknye dengan cara dibakar, dan lalu kemudian dijepit hingga pipih. Umumnye, ntu pisang epe dibuat dengan pisang raja, atau bejibun juga yang menggunakannye pisang kepok yang dibakar. Lalu diguyuri dengan saus gula merah, atau toping-toping lainnye seperti saus cokelat, parutan keju atau toping sesuai selera biar makin nikmat pas digaresnye. Jajanan pisang epe ntu paling bejibun dijual di pinggir Pantai Losari, yang merupakannye spot favorit untuk jalan-jalan anak muda Makassar.
Bekerja di kantor juga perlu ati-ati, kadang kite gatau pan temen kerja tuh ada nyang bae beneran apa nyang boongan. Kite mesti jaga jarak juga tuh karna kan di dunia kerja pertemanan kaga kaya kite pas SMA ama kuliah. Pertemanan di tempat kerja tuh sebatas tentang pekerjaan aja. Kadang kalo pencapaian kite lebih tinggi tuh kite bisa kaga disenengin tuh ama rekan kerja. Persaingan di tempat kerja tuh lumanyan tinggi, jadi dari pada sibuk bangun relasi ya paling bener tuh kejar aje pengalaman buat diri kite sendiri. Karna kan kalo kerja udeh urusan masing-masing, mana mau dah tolong menolong, yah jangan ngarep dah.
Jangankan kite ngelakuin hal nyang macem-macem kaya zinah. Ngomong sesumabr aje kite kaga boleh sebenernya. Ini mah pengalaman nyang aye denger dari kuping aye sendiri. Waktu itu cowo nyang jadi laki aye naek gunung, emang die tuh demen ama naek gunung trus udeh biasa. Suatu waktu die nyepelein karna die ngerasa bisa naek gunung cuma pake celana pendek doang. Gara-gara die sesumbar, eh die malah kena bala. Padahal sebelomnye die tuh paling kuat buat nahan dinging. Gara-gara die nyepelein trus ngomong sesumbar eh die malah kena akibatnye. Akhirnye gara-gara udeh sombong, laki aye kaga bisa tuh ngelanjutin perjalanan karna kena hipotermia.
Kemaren di komplek ada kegiatan kuliah tujuh menit, bahasannye tentang poligami, sebenernye aye agak sensitif tuh kalo udeh ngomongin nyang namanye poligami. Bukan tanpa sebab, emang balesannye surga, cuma kayanya aye kaga bakal sanggup dah ngejalaninnye. Hidup aye milih nyang normal-normal bae, menurut aye manusia tuh kaga bisa adil apalagi bini barunye lebih cantik ama muda. Dari awal nikah, kalo emang udeh sepakat kalo aye kaga mao tuh ama nyang namanye dimadu, kaga tegel ngebanyanginnye, apalagi ngerasain dah kaga dah jangan ampe. Karna komitmen itu aye jadi mao tuh nikah, walaupun boleh cuma ya kalo bininye kaga setuju ya sama aja dong namanya nyakitin hati istri.
Sebagai orang Bali, saya sering sekali menggunakan kebaya dalam upacara-upacara adat keagamaan. Kebaya ini digunakan saat persembahyangan di rumah (merajan) dan ke Pura, saat menghadiri upacara kematian ataupun upacara pernikahan. Berikut beberapa penampilan saya saat menggunakan pakaian tradisional Bali. Upacara Neteg Pulu, Ini pada saat orang tua saya melakukan upacara neteg pulu. Upacara neteg pulu adalah rangkaian upacara perkawinan adat Bali. Tetapi tidak semua daerah di Bali mengenal upacara ini. Di sanur, Denpasar, kami mengenal upacara ini. Upacara neteg pulu adalah upacara yang sering disebut perkawinan kedua (dengan pasangan yang sama). Neteg artinya mantap, jadi upacara memantapkan perkawinan setelah perkawinan sudah berumur puluhan tahun. Tapi ada juga yang melangsungkan upacara neteg pulu bersamaan saat upacara perkawinan dilangsungkan. Tujuan upacara ini menurut saya adalah mendoakan agar perkawinan langgeng sampai akhir hayat. Orang tua saya menggunakan pakaian perkawinan Payas Madya dan kami anak-anak menggunakan kebaya putih, kain (kamen) songket khas Bali dan selendang.
Waktu itu saya main Mobile Legend ketika 2 hari lagi akan ganti season. Ketika itu Skin gratisnya adalah Fanny ‘Punk Princess’. Saya yang ketika itu tidak mengerti sama sekali tentang Mobile Legends ngebut untuk mencapai Rank Master. Hero pertama yang saya mainkan adalah Clint. Langsung jatuh cinta dengan Clint. Push rank spam Clint terus. Akhirnya baru main 2 hari sudah sampai rank Master I bintang 3, sedikit lagi masuk rank Grandmaster. Semenjak itu saya main lebih santai, paling sehari hanya 3–4 game. Ngebut lagi ketika hero Estes baru keluar. Ketika itu saya lagi asik-asiknya main role Tank. Begitu dengar kabar ada hero support yang akan release, saya langsung cari tahu hero seperti apa itu. Maklum dari dulu main game MMORPG seringnya main tipe Support (healer atau tank). Ketika tau Estes adalah healer, wahhh, langsung saya targetkan dia sebagai hero yang akan langsung saya beli.
Elu tau kagak, kalo orang Islam entu punya kegiatan rutin keagamaan yang wajib dilakuin tiap harinye? Kegiatan rutin keagamaan yang wajib dilakuin orang Islam tiap harinye entu dikate sebagai salat wajib 5 waktu. Jadi kegiatan rutin keagaman satu entu dibagi 5 waktu tiap harinye. Pertama, solat pas awal pagi dan masih gelap namanye salat Subuh. Kedua, pas siang namanye salat Zuhur. Ketiga, pas sore namanye salat Ashar. Keempat, pas akhir sore atau menjelang malem namanye salat Maghrib, dan kelima, pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye kegiatan rutin keagamaan buat orang Islam entu salat 5 waktu tiap harinye dan waktu buat salatnye ditentuin sama azan.
Pada tahun 1990, KMIW mendirikan Pondok Pesantren Daarut Tauhiid (DT) di rumah orang tua Aa Gym yang kemudian pindah lokasi ke Jalan Gegerkalong Girang 38 yang awalnya berupa rumah pondokan dengan 20 kamar yang akhirnya dibeli langsung dari pemiliknya dengan harga Rp 100 juta. Ide pembentukan DT terilhami oleh keberhasilan gerakan Al-Arqom dari Malaysia yang sukses mengembangkan kemandirian dalam memenuhi kebutuhan hidup sehari-hari secara Islami. Dengan perbedaannya DT tidak bersifat eksklusif seperti Al-Arqom tetapi terbuka untuk semua orang. Pada tahun 1993, Yayasan Pondok Pesantren Daarut Tauhiid dibangun menjadi gedung permanen berlantai tiga. Lantai satu digunakan untuk kegiatan perekonomian, lantai dua dan lantai tiga dijadikan masjid. Pada 1994, didirikan Koperasi Pondok Pesantren (Kopontren) DT untuk menopang dakwahnya. Pada 1995 sekitar 50 meter dari masjid, seorang jemaah membelikan sebidang tanah berikut bangunannya di Jalan Gegerkalong Girang 30 D yang kemudian digunakan sebagai kantor yayasan, kediaman pemimpin pondok, Taman Kanak-kanak Al-Qur’an (TKA) dan Taman Pendidikan Al-Qur’an (TPA), ruang pertemuan, ruang produksi konveksi, gudang, dan kamar para santri. Pada akhir tahun 1997 Gedung Kopontren empat lantai di seberang masjid ini digunakan untuk kantor Baitul Mal wat-Tamwil (BMT), penerbitan dan percetakan, swalayan dan mini market, warung telekomunikasi.
Barusan emak-emak yang demen dagang online. Ada juga emak-emak yang jualan kue sekalianan ngasih resepnya. Pernah denger cara-cara dari emak yang mau dagang online gitu. Katanya, ada cara empel-empel buat jualan kue ama makanan. Awalnya, kita rekam kalo lagi masak ama sekalian kita kasih tau hasil masakannya. Sering-sering bikin kayak gitu, ampe yang nonton pada ngences. Bikin jia yang pada nonton itu ngiler. Kedua, sembari bikin video masak ama hasilnya yang bikin ngiler gitu, kata si emak, bagiin aja resepnya. Biasanya orang yang ngeliat kagak semua bisa masak. Jadi, anteng-anteng aja. Ketiga, kita bagiin makanan ke famili, terus minta jia pada komentarin masakannya sembari dividioin. Kalo enak, kagak ada ledekan, pamerin vidionya. Biar yang nonton yakin itu mantep. Kalo bisa saban ari kita begitu. Empel-empel ada orang yang mesen dikit-dikit. Kalo keliatannya udah banyak, bisa langsung beneran dagangin serius.
Kaga tau knapa aye nyaman ama laptop nyang pertama kali aye beli. Padahal gede banget trus di bawa kemana-mana juga ribet. Tapi aye milih skripsian pake laptop nyang itu. Aye tuh kalo udeh terlanjur nyaman ama 1 barang ya bakalam aye pake terus, kalo pun harus bikin susah diri sendiri. Kaga tau knapa, apa emang karna laptop pertama ya jadi kayanya tuh sayang banget, udeh gitu lebih keker dipakenya dibandingan notebook nyang kalo ade bandingin tuh ringkih banget. Udah gitu, file tugas-tugas aye kuliah kan udeh disitu ya jadi udeh kaga repot tuh nyari-nyari lagi. Udah gitu laptopnya juga awet, banyangin aje dari aye SMP ampe aye kelar skripsi masih bisa dipake tuh laptop, kan awet banget yak.
Pemeluk agama Kristen Katolik ntu menyebut tempat ibadahnye dengan nama adalah gereja. Perbedaannye ntu gereja antara gereja Protestan dan gereja Katolik terletak pada desainnye ntu bangunannye. Gereja Katolik umumnye memiliki desain ntu bangunannye yang lebih klasik. Kemudian ntu gereja Katolik biasanye memiliki sudut lancip yang mengarah ke atas pada bangunan luarnye. Pada gereja Katolik terdapat salib, dan patung Yesus Kristus yang ditempatkan di tengah fasad bangunan. Gereja Katolik di Indonesia memiliki persekutuan dengan Paus, atau Uskup Roma yang memegang otoritas tertinggi bersama Dewan Uskup. Kedatangannye bangsa Portugis ke Maluku pada tahun 1.534 menjadi awal sejarah ntu gereja Katolik di Indonesia.